หุ้นเทคนิคเด่น – บล.เอเซียพลัส กรุ๊ป โฮลดิ้งส์
บล.เอเซียพลัส กรุ๊ป โฮลดิ้งส์ ระบุเทคนิคเช้านี้
5 มิ.ย. 2558

DCON หักเหลี่ยม แนวรับ 1.80 บาท แนวต้าน 2.06 บาท
ประเด็นวิเคราะห์:
– DCON ฝืนเหลี่ยมของ Breakout หลุดจากขอบบนของ Descending Triangle ขึ้นมาได้ โดยล่าสุดขึ้นมาปิดที่ระดับ 1.89 บาท พร้อมกับเกิดสัญญาณบวกจากเส้นค่าเฉลี่ย SMA 10 วัน ขึ้นมาตัดเหนือเส้น EMA 14 วัน พร้อมกับ Volume ที่เริ่มมีทิศทางขยับเพิ่มขึ้น ทำให้ระยะสั้นเชื่อว่า DCON จะยังอยู่ใน Momentum ขาขึ้นต่อเนื่อง
– ขณะที่ MACD หลังจากที่ตัดเส้น Signal Line ขึ้นมาได้ในช่วงก่อนหน้า ปัจจุบันกำลังปรับเพิ่มขึ้นหนีห่างจากเส้น Signal Line ต่อเนื่อง ถือเป็นสัญญาณบวกที่ยืนยันแนวโน้มการฟื้นตัวได้เป็นอย่างดี และจากอดีตที่ผ่านมาหากสังเกตุถึงรอบการเคลื่อนที่ของ MACD (เริ่มจากจังหวะที่ MACD เริ่มตัดเส้น Signal Line ขึ้น จนอ่อนตัวมาตัดเส้น Signal Line ลง) พบว่าหากเกิดขึ้นครบรอบราคามักจะปรับเพิ่มขึ้นได้ 2 จาก 3 ครั้งหลังสุด ทำให้เชื่อว่าราคา DCON จะสามารถปรับเพิ่มขึ้นได้ในระยะถัดไป เพื่อทดสอบแนวต้านแรกที่ 1.96 บาท หากผ่านได้มีแนวต้านถัดไปที่ 2.06 บาท
– ซื้อ โดยมีเป้าหมายทำกำไรระยะสั้นที่ 2.06 บาท และ ตั้งจุดตัดขาดทุนที่ 1.80 บาท